open-index/open-wikipedia-markdown huggingface dataset:
Didysis Vergų ežeras

**Didysis Vergų ežeras** (, ) – antras pagal dydį vien Kanados Šiaurės Vakarų teritorijoje esantis ežeras. Tai ir giliausias Šiaurės Amerikos ežeras, kurio gylis siekia 614 m. Suteka Hėjaus, Vergų upės, iš ežero išteka Makenzis. Pietuose telkšo kiti dideli ežerai – Didysis Lokių ežeras ir Atabaskos ežeras. Ežeras, kaip ir kiti Kanados ežerai, ledyninės–tektoninės kilmės. 8 mėnesius per metus ežeras būna užšalęs. Krantai kalvoti, lėkšti. Laikosi užšalęs nuo spalio iki birželio.

Jo pietuose įsikūręs Vud Bafalo nacionalinis parkas yra įtrauktas į UNESCO pasaulio paveldo sąrašą. Ežeras XVIII a. viduryje pavadintas pagal vietos indėnų genties *Slavey*, gyvenusios ežero pietinėje pakrantėje, vardą, kuris klaidingai buvo išverstas į anglų kalbos žodį *slave* (vergas).

1789 m. šį ežerą tyrė garsus škotų keliautojas Aleksanderis Makenzis. Didysis Vergų ežeras laivuojamas. Pagrindiniai pakrančių miestai – Jelounaifas, Fort Rezoliušinas.

## Šaltiniai
M.O.P.

**M.O.P.**, kitaip dar vadinama **Mash-Out Posse** – praėjusio dešimtmečio pradžioje susikūrė grupė Niujorke, tiksliau – Brukline, ir netrukus išgarsėjo, kaip nuožmiausia ir energingiausia repo grupė. M.O.P. lyderiai **Lil' Fame** (gimęs balandžio 11 d., 1976 m.) ir **Billy Danzenie** (gimęs lapkričio 15 d., 1974 m.). Jie niekada nekeitė savo stiliaus dėl aukštesnių pozicijų topuose ir todėl užsitarnavo didžiulę gerbėjų pagarbą. Karjeros pradžioje grupę sudarė 11 narių, kurie visi kartu ne tik įrašinėjo muziką, bet ir plėšikavo gatvėse. Todėl po kelerių metų iš M.O.P. grupės liko tik duetas, prie kurio kartais prisijungdavo vienas kitas naujas prodiuseris ar didžėjus. Nepatvirtintais duomenimis, 4 iš 11 narių žuvo gatvėje per susišaudymus, o dar 5 buvo pasodinti į kalėjimą. Tačiau to nepaisant, Lil' Fame ir Billy Danzenie išlaikė M.O.P. grupę iki šiol. Grupė taip pat 2015 metų vasarą koncertavo Lietuvoje, Vilniuje.

## Diskografija
### Albumai
* 1994 m. *[[To the Death (album)|To The Death]]* (geriausi įrašai) – balandžio 7 d. 1994 m. 
* 1996 m. *[[Firing Squad (Album)|Firing Squad]]* (relaksacija) – gruodžio 22 d.  m. 
* 1996 m. *[[Handle Ur Bizness]]* [EP] (relaksacija) – 1996 m. 
* 1998 m. *[[First Family 4 Life]]* (relaksacija) – rugpjūčio 11 d. 1998 m. 
* 2000 m. *[[Warriorz]]* (Loud) – spalio 10 d. 2000 m. 
* 2002 m. *[[Blakka Blakka Piow]]* (Mixtape) – 2002 m. 
* 2003 m. *[[10 Years and Gunnin']]*' (greatest hits) (Sony) – balandžio 1 d. 2003 m. 
* 2004 m. *[[Mash Out Posse (album)|Mash Out Posse]]* (Family First Productions) – gegužės 25 d. 2004 m. 
* 2004 m. *[[Marxmen Cinema]]* (2-Cd)(Mixtape) – 2004 m. 
* 2005 m. *[[St. Marxmen]]* (Koch Records) – spalio 18 d. 2005 m. 
* 2006 m. *[[Ghetto Warfare]]* (Copppertop) – liepos 25 d. 2006 m. 
* 2007 m. *[[Yearly Physical]]* (G-Unit/Interscope Records) – gegužė 2007 m.

### Singlai
* „How About Some Hardcore“ (1993 m.)
* „Rugged Neva Smoove“ (1994 m.)
* „Dead & Gone“ (1996 m.)
* „World Famous“ (1997 m.)
* „Handle Ur Bizness“ (1998 m.)
* „G Building“ (2000 m.)
* „Ante Up“ (2000 m.)
* „Ante Up (Remix)“ (feat. Busta Rhymes, Remy Ma & Teflon) (2001 m.)
* „Cold As Ice“ (2001 m.)
* „Hilltop Flava/Ground Zero“ (2004 m.)
* „Murder Rate“ (feat. Papoose) (2006 m.)

## Šaltiniai



## Nuorodos
* The Official M.O.P MySpace
* Interview
* Apie M.O.P. lietuviškai
*
Setifas

**Setifas** (, ) – miestas Alžyro šiaurės rytuose, Kabilijos regione; vilajos centras. 226,3 tūkst. gyventojų (2007). Išsidėstęs prie magistralės Alžyras–Konstantina. Yra cemento ir chemijos gamyklos, audžiami kilimai, apdirbamos žemės ūkio kultūros, gajos amatų tradicijos. Universitetas, yra zoologijos sodas.

Apylinkėse išgaunami fosfatai. Netoli miesto yra Romos imperijos ir Bizantijos pastatų griuvėsiai.

## Istorija

Įkurtas I amžiuje pr. m. e. kaip romėnų karinė gyvenvietė *Sitifis*. III a. užkariavo maurai. 1838 m. užėmė Prancūzija. Prieš prancūzų kolonistus 1945 m. čia suorganizuotas sukilimas.

## Sportas
* ES Sétif – futbolo klubas; rungtyniavo aukščiausioje šalies futbolo lygoje.
* Namų rungtynes žaidžia 1945-ųjų gegužės 8-osios stadione (), talpinančiame  tūkst. žiūrovų.

## Išnašos
Sidi bel Abesas

**Sidi bel Abesas** (, ) – miestas Alžyro šiaurės vakaruose, 75 km piečiau Orano, prie *Mékerra* upės; vilajos centras. 191,8 tūkst. gyventojų (2007). Geležinkelis. Išvystyta maisto, mašinų pramonė, elektronika. Apylinkėse klesti žemės ūkis (auginamos vynuogės, orchidėjos, grūdai). Yra prancūzų legionierių būstinė. Miestą supa 4 vartai.

## Istorija

Prancūzai šiose vietose įsikūrė 1843 m. ir pavadino *Biscuit*. 1859 m. pervadintas *Sidi-Abbes-Napoleon*, bet greitai vėl pervadintas, šįkart arabišku vardu *Sidi - bel-Abbes*.
Huronas

**Huronas** (, ) – antras pagal dydį Didžiųjų ežerų ežeras. Huronas yra ledyninės kilmės. Rytinė dalis priklauso Kanadai, vakarinė – JAV. Ežero pavadinimas kilo iš apylinkėse gyvenusios indėnų huronų tautos pavadinimo. Tai ketvirtasis pagal dydį pasaulio ežeras.

## Geografija
Huronas virš jūros lygio iškilęs 177 m. Jo plotas – 59 596 km², didžiausias ilgis 332 km, plotis 295 km, gylis 229 m. Ežero krantai žemi, šiaurinėje ir vakarinėje ežero pusėje – labai vingiuoti. Ežeras MakKinaso sąsiauriu susijungia su Mičigano ežeru. Iš Aukštutinio ežero į Huroną įteka Sent Mari upė. Huroną su Erio ežeru sieja nedidelis Sent Klero ežeras. Huroną ir Sent Klero ežerą jungia Sent Klero upė, o iš Sent Klero ežero į Erį teka Detroito upė. Ežero šiaurės rytinėje dalyje įsteigtas Karaliaus Jurgio įlankos salų nacionalinis parkas.

## Ekonomika
Hurono ežeras – Šv. Lauryno vandens kelių sistemos dalis. Žiemą vandens kelias užšąla. Didžiausi Hurono ežero uostai – Bei Sitis, Kolingvudas, Midlandas.

## Šaltiniai
Bohemian Rhapsody

**„Bohemian Rhapsody“** – daina, parašyta žymaus britų dainininko Freddie Mercury ir įrašyta 1975 m. su grupe „Queen“ jų albumui „A Night at the Opera“. 

Ši daina turėjo milžinišką komercinį pasisekimą. Kai ji buvo išleista 1975 m. pabaigoje singlo pavidalu, UK Singles Chart singlų topo pirmoje vietoje daina išsilaikė devynias savaites iš eilės, o pardavimai 1976 m. pradžioje siekė daugiau nei milijoną kopijų. 1991 m., po F. Mercury mirties, daina vėl pakilo į pirmąją topo vietą penkioms savaitėms. Tokiu būdu šis singlas tapo trečiu geriausiai parduodamu JK per visą istoriją. JAV topuose ši daina pasiekė devintą topų vietą 1976 m., o tapo singlu nr. 2 1992 m., kai daina buvo atlikta filme „Wayne's World“. „Bohemian Rhapsody“ laikoma viena geriausių visų laikų dainų.

2018 m. gruodį daina tapo dažniausiai klausoma XX a. daina – įvairiose platformose ji buvo perklausyta 1,6 milijardo kartų. Taip pat šiais metais pasirodė filmas „Bohemijos rapsodija“, kuriame F. Merkurį vaidino Rami Malek.

## Dainos sandara
„Bohemian Rhapsody“ sudaryta iš šešių skyrių: intro (0:00–0:48), baladės (0:48–2:35), gitaros solo (2:36–3:03), operos (3:03–4:07), sunkiojo roko (4:07–4:55) ir outro (pabaigos) (4:55–5:55).

## Pasiekimai šalių singlų topuose

## Pripažinimas
* 1977 m. BPI „Bohemian Rhapsody“ pripažino geriausiu singlu per pastaruosius 25 metus.
* Kasmetinėje olandų „Top 100 Aller Tijden“ („Visų laikų Top 100 singlų“) daina pateko į Nr.1 vietą net 8 kartus.
* 2002 m. Gineso rekordų knyga dainą pripažino geriausiu visų laikų Didžiosios Britanijos singlu.
* 2002 m. internetinėje apklausoje, surengtoje kompanijos, kuri yra oficiali Didžiosios Britanijos dainų sąrašo sudarinėtoja, „Bohemian Rhapsody“ buvo pripažinta geriausia visų laikų daina.
* Kasmetinėje olandų „Top 2000“ nuo 1999 m. „Bohemian Rhapsody“ patenka į pirmąją vietą, kaip geriausia visų laikų daina.
* BBC pripažino dainą Nr.1 saraše „Top 100 Number One Singles“ (Top 100 numeris vienas singlų).
* 2005 m. CHEZ 106.1 „Bohemian Rhapsody“ pripažinta geriausia klasikine roko daina
* 2000 m. lietuviška radijo stotis M1+ sąraše „1000 geriausių Pliuso kūrinių“ dainą „Bohemian Rhapsody“ pripažino geriausiu radijo stoties M1+ kūriniu
* 2022 m. daina buvo įtraukta į JAV Kongreso biblioteką už „kultūrinę, istorinę ar estetinę svarbą“.

## Šaltiniai
Bedžaja

**Bedžaja** (, ) – miestas Alžyro šiaurės rytuose, prie Viduržemio jūros; vilajos centras. 164,1 tūkst. gyventojų (2007). Tai didžiausias Kabilijos regiono miestas. Prekybos centras (prekiaujama vynu, mineralais, vilna, kailiais, aliejumi).

## Istorija

Miestą įkūrė dar kartaginiečiai. Romėnų laikais buvo svarbus prekybos ir karinis centras, vadinosi *Saldae*. V a. užėmė vandalai, vėliau – berberai, kurių sostine miestas tapo 1062 metais. Ilgą laiką tai buvo vienas pagrindinių Šiaurės Afrikos miestų. Viduramžiais miestą buvo užėmusi Ispanija, po ir Turkija. XVI–XIX amžiuje prarado savo strateginę reikšmę, beveik virto griuvėsiais. 1833 m. užėmė Prancūzija ir pavadino *Bougie*. Miestas atgijo, buvo atnaujintas uostas, nutiestas geležinkelis Oranas–Tunisas.
Kabilija

**Kabilija** (kabilų kalba: ⵜⴰⵎⵓⵔⵜ ⵏ ⵉⵇⴱⴰⵢⵍⵉⵢⵏ *Tamurt n Iqbayliyen*) – kalnuotas regionas šiauriniame Alžyre, apgyvendintas kabilų. Tai Atlaso kalnų dalis, išsidėsčiusi prie Viduržemio jūros. Regiono vilajos:
* Tizi Uzu vilaja
* Bedžajos vilaja
* Buiros vilaja (didžioji dalis)
* Bumerdeso vilaja (dalis)
Underoath

**Underoath** yra 1998 m. susikūrusi roko grupė iš JAV, Floridos valstijos. Jų muzikos skambesys kito nuo pat muzikavimo pradžios, o naujausiame albume „Define the Great Line“ yra ryškus metalcore, post-hardcore, taip pat screamo ir emo muzikos įtaka. Taip pat grupė priskiriama prie krikščioniškojo roko atlikėjų.

## Diskografija

### Albumai

## Nuorodos
* Oficiali grupės svetainė'''
* MySpace profilis
* Underoath forumas 
* Neoficialus fanų puslapis 
*
The Devil Wears Prada (grupė)

**The Devil Wears Prada** yra melodinio metalcore grupė iš Deitono, Ohajo, JAV. Jie neseniai prisijungė prie „Rise Records“ įrašų kompanijos. Grupės pavadinimas kilęs nuo to paties pavadinimo knygos. „Patterns of a Horizon“ buvo pirmasis The Devil Wears Prada albumas, kurį jie išsileido savo jėgomis 2005 m. O pasirašius sutartį su leidybine firma, 2006 m. pasirodė ir pilnos trukmės albumas „Dear Love: A Beautiful Discord“.

## Diskografija

### Albumai

## Nuorodos
* The Devil Wears Prada MySpace
* The Devil Wears Prada profilis PureVolume 
*
Džidželis

**Džidželis** (, ) – miestas Alžyro šiaurės rytuose; vilajos centras. 137,2 tūkst. gyventojų (2007). Oro uostas. Išvystyta odos, plieno, maisto (ypač citrusinių ir grūdinių kultūrų) pramonė. Turizmas, gražūs paplūdimiai, du viešbučiai. Yra universitetas, mečetė, ligoninė, miesto šiaurėje – tvirtovės statiniai.

## Istorija

Gyvenvietė žinoma dar nuo X amžiaus pr. m. e., priklausė Finikijai (žinoma kaip *Igilgili*). V a. užėmė Romos imperija. 429 m. miestą nusiaubė vandalai. 1974 m. tapo vilajos centru.
Bunis

**Bunis** (, ) – miestas Alžyro šiaurės rytuose, Anabos vilajoje. 171,6 tūkst. gyventojų (2007). Faktiškai Anabos priemiestis.
Stačiakampis gretasienis

Stačiakampis gretasienis – gretasienis, kurio pagrindai ir abi šoninės sienos yra stačiakampiai. Tai trimatė figūra, turinti 8 viršūnes, sudaryta iš 6 stačiakampių, kurie poromis yra vienodi. Stačiakampis gretasienis turi 12 briaunų. Stačiakampio gretasienio visi vidiniai kampai yra statūs.

Stačiakampio gretasienio trijų briaunų, pvz., a, b, c išeinančių iš vienos viršūnės ilgiai vadinami *matmenimis*. Atskiru atveju, kai a = b = c (visi matmenys lygus), tada visi stačiakampio paviršiai yra kvadratai, gaunamas kubas.

Atskirasis gretasienio atvejis - **statusis gretasienis**, šoninės briaunos statmenos pagrindams.

## Formulės
**Pastaba**: Šiose formulėse a, b ir c yra stačiakampio gretasienio kraštinių ilgiai. 

## Šaltiniai

## Nuorodos
*
Adomava

**Adomava** – kaimas Panevėžio rajono savivaldybės šiaurės vakaruose, 1 km į vakarus nuo Pragarėlės (skiria Svirnupis), Lėvens dešiniajame krante, 3 km į vakarus nuo kelio . Buvusi Adomavos mokykla (Paįstrio mokyklos skyrius).

## Etimologija

Pavadinimas yra asmenvardinis vietovardis, kilęs nuo vardo *[[Adomas]]* (su slaviška priesaga).

## Istorija

## Gyventojai

### Žymūs žmonės
* Janina Kumpienė (1943–), ekonomistė, sveikatos viceministrė.
* Stasys Stakelė (1862–1930), kunigas, knygnešys

## Šaltiniai
Adomava (reikšmės)

**Adomava** vadinami kaimai:

* Anykščių rajone;
* Panevėžio rajone:
** Miežiškių seniūnijoje;
** Panevėžio seniūnijoje;
* Zarasų rajone.
Bešaras

**Bešaras** (, , anksčiau *Colomb-Béchar*) – miestas Alžyro vakaruose; vilajos centras. 143,4 tūkst. gyventojų (2007). Angliakasybos regiono centras (išgaunama akmens anglis, geležies ir mangano rūdos). Išvystyta metalo apdirbimo, siuvimo, maisto pramonė. Mieste yra karinių dalinių, saugančių sieną su Maroku. Universitetas.

## Istorija

XVI–XVII a. priklausė Maroko valdovams. 1903 m. miestą užėmė prancūzai. 1963 m., jau Alžyrui gavus nepriklausomybę, dėl teritorijos vyko karas su Maroku („kardų karas“, ).
RC Strasbourg

**Strasbūro RC** – Prancūzijos futbolo klubas iš Strasbūro.

## Istorija

## Spalvinė gama

## Apranga
; Sportinės aprangos pokyčiai.
* Namuose žaidžia balta mėlyna apranga. 

## Pasiekimai

* Ligue 2 čempionas (1977, 1988 m.)

## Sezonai

|}

## Išnašos

## Nuorodos
* UEFA svetainė
Medėja (Alžyras)

**Medėja** (arba **Midija**; , ) – miestas šiaurės Alžyre, 68 km į pietus nuo sostinės Alžyro, plynaukštėse; vilajos centras. 147,7 tūkst. gyventojų (2007). Išvystyta maisto, metalo apdirbimo pramonė, gaminami vynai (daugiausia eksportui), viena didžiausių šalies vaistų gamybos įmonių. Yra licėjus.

## Istorija

Romėnų laikais miestas vadinosi *Medix*. Miestas vėliau buvo vadinamas *Lambdia*, *Lemdiyya*.
Akcininkų susirinkimas

**Visuotinis akcininkų susirinkimas** – aukščiausias akcinės bendrovės organas.

Per pirmą akcininkų susirinkimą balsavimo teisė proporcingai pasiskirsto tarp turimų akcijų skaičiaus, kurios yra pasirašytos ir už jas įmokėti pradiniai įnašai. Per kitus akcininkų susirinkimus balsavimo teisė proporcingai pasiskirsto tik tarp apmokėtų akcijų skaičiaus.

Per akcininkų susirinkimą:
* tvirtinami ar keičiami bendrovės įstatai, kuriuose nurodyta bendrovės organų struktūra, vadovų įgaliojimai;
* patvirtinamas bendrovės įstatinis kapitalas, akcijų skaičius, nominalas, klasės.
* tvirtina bendrovės finansinė atskaitomybę;
* priimami sprendimai dėl akcijų konvertavimo (pakeitimo vienų akcijų kitomis), bendrovės paskolų keitimo į akcijas;
* išrenkama stebėtojų taryba, jei jos nėra bendrovės valdyba, jei jos nėra bendrovės vadovas;
* renkama ar perrenkama audito įmonė;
* paskirsto pelną – nuostolį;
* priima sprendimą padidinti – sumažinti įstatinį kapitalą;
* kita.

## Nuorodos
* Lietuvos akcinių bendrovių Visuotiniai akcininkų susirinkimai
Suchoj Su-47

**Su-47** (, liet. 'kilnusis erelis') – rusų eksperimentinis viršgarsinis naikintuvas, pirmą kartą pakilęs 1997 metų rugsėjo 25 dieną. Kuriamas *Сухой* aviacijos kompanijos. NATO šalyse šis lėktuvas žinomas **Firkin** pavadinimu.

Vienas išskirtiniausių naikintuvo bruožų yra į priekį nukreipti sparnai. Ši koncepcija buvo žinoma dar nuo 1939 metų, bet praktikoje naudota vos kelis kartus. Teigiama, kad jie suteikia Su-47 ypač didelį manevringumą skrendant didžiuliu greičiu, galimybę greitai keisti taikinį ar judėjimo kryptį. Taip pat modelis pasižymi dideliu stabilumu, trumpesniu įsibėgėjimo kylant ir stabdymo nusileidžiant nuotoliu.

Iki šiol yra pagamintas tik vienas, demonstracinis lėktuvas.
Lockheed U-2

**Lockheed U-2** (trump. **U-2**), pramintas **Dragon Lady** – Lockheed korporacijos gaminamas JAV oro pajėgų žvalgybinis lėktuvas. Jis gali veikti dideliame aukštyje (21 km ir daugiau) įvairiomis oro sąlygomis. Taip pat naudotas įvairiems tyrimams, visų pirma – elektroninių jutiklių bei dirbtinių žemės palydovų derinimui ir jų duomenų tikrinimui.

U-2 pirmą kartą pakilo 1955 m. rugpjūčio mėnesį.

Didžiausias greitis – 821 km/h, sparnų mojis – 30,9 m, ilgis – 19,1 m. Įgulą sudaro vienas pilotas. 

Viso yra pagaminti maždaug 86 lėktuvai (tikslus skaičius nėra paviešintas). 

## „U-2“ krizė

1960 m. gegužės 1 d. U-2 lėktuvas buvo numuštas virš Sovietų Sąjungos teritorijos. Iš pradžių JAV neigė, kad jis ten skrido šnipinėti, tačiau sovietams turint galimybę tiek ištirti mažai pažeistą lėktuvą, tiek apklausti gyvą likusį pilotą, nebegalėjo ilgai slėpti misijos paskirties. 

Incidentas, įvykęs Šaltojo karo metu, dar labiau paaštrino šalių santykius. Lakūnas buvo nuteistas už šnipinėjimą, tačiau iškalėjęs tik metus ir 9 mėnesius (iš paskirtų 3 metų kalėjimo ir 7 metų sunkiųjų darbų) buvo iškeistas į JAV suimtą Tarybų Sąjungos šnipą.

Lėktuvas šiuo metu saugomas muziejuje Maskvoje, išskyrus nedidelę JAV gražintą dalį.

Įvairūs šio orlaivio komponentai buvo panaudoti kuriant sovietinius jų analogus - pvz. variklio "Pratt & Whitney J57" (arba "General Electric F118-101") pagrindu sukurtas aštuntame-devintame dešimtmečiuose sovietiniuose keleiviniuose ir kartiniuose orlaiviuose  plačiai naudotas variklis "NK-8". U-2 pagrindu SSRS buvo pradėtas kurti jo analogas Beriev S-13, tačiau jo gamyba nebuvo pradėta.

## Populiariojoje kultūroje

*Viena iš populiarios grupės U2 pavadinimą aiškinančių teorijų teigia, kad jis reiškia šį lėktuvo modelį. Juo labiau, kad pradžioje grupė vadinosi U-2 (su brūkšneliu). 
*Ypač aukšto slaptumo lygio JAV poligonas Area 51 buvo naudojamas U-2 lėktuvų bandymams. Šiuo metu populiarus mitas, kad tame poligone tyrinėjamos ateivių technologijos ar net yra laikomos nežemiškos būtybės.

## Išnašos
Tizi Uzu

**Tizi Uzu** () – miestas Alžyro šiaurės rytinė dalyje, Kabilijos regione; vilajos centras. 143,7 tūkst. gyventojų (2007). Išvystyta maisto, tekstilės, mašinų, elektronikos pramonė. Berberų kultūros centras.

## Istorija


## Sportas
* JS Kabylie – futbolo klubas;
* Namų rungtynes žaidžia 1954 m. lapkričio 1-osios stadione (), talpinančiame 25 tūkst. žiūrovų.

## Išnašos

## Nuorodos
* Oficiali miesto svetainė
Bab Ezuaras

**Bab Ezuaras** (, ) – miestas šiauriniame Alžyre, į rytus nuo Alžyro miesto, Alžyro vilajoje. 275,6 tūkst. gyventojų (2007). Išsidėstęs prie Viduržemio jūros. Tai naujas, sparčiai augantis miestas.
Eris

**Erio ežeras** (, ) – vienas didžiausių Kanados, JAV ir viso pasaulio ežerų. Palyginus su kitais Didžiaisiais ežerais – Eris ketvirtas pagal dydį, piečiausias, sekliausias, ir pagal tūrį mažiausias ežeras.

## Geografija

Priklauso dviem valstybėms JAV: Ohajo, Mičigano, Pensilvanijos, Niujorko valstijoms; ir Kanados Ontarijo valstijai. Ežero pavadinimas kilęs iš apylinkėse gyvenusių indėnų Erio genčių.

Eris virš jūros lygio iškilęs 174 m. Jo plotas – 25 745 km², didžiausias ilgis 388 km ir plotis 92 km. Į Erį įteka Detroito upė, į Ontarijo ežerą išteka Niagara, garsėjanti Niagaros kriokliu. Kanados pusėje įkurtas Pilio kyšulio nacionalinis parkas. Ežero pakrantėse auga plačialapių miškai.

## Ekonomika
Ežeras laivybos kanalais sujungtas su Ontarijo ežeru ir Hudzono upe, yra Šv. Lauryno vandens kelio dalimi. Žiemos metu ežeras užšąla. Ežero apylinkės palankios vystyti žemės ūkiui. Ežere vykdoma komercinė žvejyba. Ant ežero kranto įsikūrę Klyvlendo, Bafalo, Toledo (JAV) miestai.

## Šaltiniai
Dželfa

**Dželfa** (, ) – miestas šiauriniame Alžyre, tarp Bu Saados ir Laguato; vilajos centras. 213,2 tūkst. gyventojų (2007; daugiausia arabai beduinai). Išsidėstęs aukštumų lygumose, smarkiai kintančio klimato zonoje (šaltos žiemos ir sausos karštos vasaros). Gyvulių prekybos centras.

## Istorija

Miestą 1852 m. įkūrė prancūzai kaip karinį punktą.
Tebesa

**Tebesa** (, ) – miestas šiaurės rytų Alžyre, netoli sienos su Tunisu; vilajos centras. 182,4 tūkst. gyventojų (2007). Yra tarptautinis oro uostas, geležinkelis. Gaminamos trąšos, šilko audiniai, audžiami kilimai. Apylinkėse gausu fosfatų. Universitetas.

## Istorija

VII amžiuje pr. m. e. priklausė Kartaginai, 146 m. atiteko Romos imperijai (vadinosi *Theveste*). VII a. įsiveržė arabai, miestas prarado svarbą. XVI a. Osmanų imperija čia įkūrė karinį padalinį.
Grieža

**Grieža** – upė Lietuvoje; Šventosios dešinysis intakas. Prasideda Griežionių kaime Viešintų seniūnijoje. Andrioniškyje kerta kelią  ir 99,2 km nuo Šventosios žiočių, įteka į Šventąją.

Į Griežą įteka:
* Braizgė (kairysis, 6,9 km nuo Griežos žiočių, išteka iš Padvarninkų ežero).

Upėvardis kildinamas iš *griežė, griežas* („griežlė“) arba *graižas* („lankas“).

## Šaltiniai
Vinipego ežeras

**Vinipego ežeras** (, ) – vienas didžiausių pasaulio ir Kanados ežerų. Telkšo Manitobos valstijoje. Netoli yra Vinipego miestas, ežero rytuose – kiti mažesni, bet taip pat dideli, ežerai: Manitobos ežeras, Vinipegosio ežeras. Ežero baseinas užima 984 200 km², ją papildo Saskačevanas, Šiaurės Raudonoji upė, Vinipego upė ir kt. Iš ežero išteka Nelsono upė.

Vinipego ežeras susidarė nusekus senoviniam Agasiso ežerui. Laikosi užšalęs nuo lapkričio iki balandžio. Naudojamas laivybai, žvejybai.

## Šaltiniai
Trichomonozė

**Trichomonozė** () – lytiškai plintanti liga, kurią sukelia žiuželinis pirmuonis – makšties trichomona (). 

## Priežastys

Invazinė trichomonų stadija yra trofozoitas. Užkrato šaltinis - trichomonoze sergantis žmogus. Pirmuonys parazituoja lytiniuose takuose, kur yra rūgšti aplinka (pH 5,2-6,2). Sveikas žmogus gali užsikrėsti nesaugių lytinių santykių metu nuo trichomonoze sergančio individo, t. y. turint oralinį, vaginalinį arba analinį kontaktą. Jei įvyksta apsikeitimas kūno skysčiais, yra tikimybė užsikrėsti ir abipusės masturbacijos metu. Per užterštus daiktus, buitinius reikmenis ar vandenį (maudantis) trichomonomis užsikrečiama itin retai, nes pirmuonis išorinėje aplinkoje greitai žūva. Trichomonos greitai dauginasi užkrėsto žmogaus organizme, jis tampa ligos sukėlėjų nešiotoju ir platintoju. 

Egzistuoja ir įgimta ligos forma, kuomet trichomonoze serganti moteris perduoda ligą vaisiui gimdymo metu. 

## Simptomai ir ligos eiga

Moterims trichomonozė gali sukelti vaginitą, kurio metu pastebimos putojančios baltos išskyros. Inkubacinis ligos periodas trunka 3-10 dienų. Ūminio vaginito atvejais būna ryškus makšties gleivinės paraudimas, gausios žuvies kvapo išskyros, kartais su kraujo priemaiša. Ligonės skundžiasi niežėjimu, deginimo pojūčiu ir skausmu lytinių organų srityje. Uždegiminiai procesai gali pasiekti gimdos kaklelį, apimti visą dubenį. 

Daugumai vyrų trichomonozė formuojasi be ryškių klinikinių požymių tačiau užsikrėtusieji į invazijos šaltinis. Inkubacinis periodas yra 3-30 dienų Paskui pasireiškia uretritas, prostatitas ir kitų lyties organų uždegimai. Ligonis skundžiasi šlapimkanalio perštėjimu (skausmas šlapinantis), šlapime būna pūlingų išskyrų. 

## Diagnostika

Laboratorijoje mikroskopu tiriamas ligonio išskyrų tepinėlis ir ieškoma vegetatyvinių formų. Diagnozuojama radus trofozoitų išskyrose arba šlapime bei sperminiame skystyje. Tam tikrais atvejais gali būti atliekamas pasėlis - parazitai gali būti auginami dirbtinėje terpėje.

## Gydymas

Infekcija gydoma antibiotikais – metronidazoliu, trichopoliu. Gydant ir dvi paras po gydymo negalima vartoti alkoholio. 

Pacientas laikomas pasveikusiu nuo trichomonozės, kai nejaučia ligos požymių.

Sergančiojo trichomonoze partneris tikrinamas dėl *Trichomonas vaginalis* ir kitų lytiškai plintančių infekcijų ir, nepriklausomai nuo tyrimo rezultatų, gydomas atitinkamais vaistiniais preparatais.

## Profilaktika

Asmeninė: lytinių santykių metu naudoti barjerines apsaugos priemones. Rekomenduojama vengti atsitiktinių lytinių santykių, santykiavimo už pinigus; sistemingai tikrinti sveikatą pas odos ir venerinių ligų specialistus (ypač vyrams). 

Visuomeninė: sergančiųjų trichomonoze ir jų užsikrėtimo šaltinių nustatymas bei gydymas; sanitarinis švietimas.

## Šaltiniai ir nuorodos
1. Autorių kolektyvas. „Citologijos ir parazitologijos pratybos“. Kaunas: KMU leidykla, 2005. 133 p. 

2. Laima Molienė, Stasys Molis. „Žmogaus biologija ir sveikata, 9 kl.“

3. Sveikas.lt apie Trichomonozę
Arzeu

**Arzeu** (, ) – miestas šiaurės vakarų Alžyre, Orano vilajoje, Viduržemio jūros pakrantėje, 15 km nuo Orano. 64,5 tūkst. gyventojų (2007). Svarbus naftos ir dujų eksporto uostas. Yra naftos saugyklos. Trąšų gamykla. Apylinkėse yra romėnų miestų griuvėsių.

## Istorija

Senovėje miestas vadinosi *Arsenaria*, *Portus Magnus*. 1833 m. miestą užėmė prancūzai.
Laguatas

**Laguatas** (, ) – miestas šiauriniame Alžyre, Sacharos Atlase, netoli Džedi upės; vilajos administracinis centras. 113,9 tūkst. gyventojų (2007 m.).

Prekybinis ir transporto centras dykumos pakraštyje. Laguate gyvena didelė katalikų bendruomenė, 1955 m. įkurta vyskupija.

## Istorija

Miestas įkurtas XI a., priklausė Marokui ir Osmanų imperijai. 1852–1962 m. priklausė Prancūzijai.
Ligoninė (2007 filmas)

**Ligoninė** () – lietuviškas 2007 metų dokumentinis filmas. „Ligoninė“ pirmasis dokumentinis ir pirmasis pilnametražis Antano Žygavičiaus filmas. Tai natūraliai besivystantis trijų skirtingų ir labai spalvingų asmenybių pokalbis, be vedėjo ar iš anksto numatytų klausimų. Pasak režisieriaus, „jei pokalbių laidą vadintume „zoologijos sodu“, kur sterilioje sintetinėje aplinkoje žmonės sustingsta ir užsideda kaukes, kur nesimato tikrosios asmenybės, o problemos aptarinėjamos taip, lyg iš tiesų nerūpėtų, tai „Ligoninė“ yra „safaris“, kur herojai filmuojami taip, kad kuo mažiau tai jaustų. Tik tada žiūrovas turi galimybę išvysti juos tokius, kokius pažintų pats būdamas jų draugijoje“.
 
Apleista Vilniaus Šv. Jokūbo ligoninė tampa prieglobsčiu trims filmo herojams, kurie pasijunta svetimi šiandieniniame pasaulyje. Susirinkę pastate, kuris jau seniai prarado pavyzdingos sveikatos priežiūros įstaigos vaizdą, jie dalijasi mintimis mėgindami diagnozuoti visuomenės bei savo pačių dvasines ligas.

Filmo siužeto pagrindas – gyvas ir dinamiškas trijų meno, mokslo ir religijos atstovų (Valentino Masalskio, aktoriaus ir režisieriaus iš Lietuvos nacionalinio dramos teatro, Albino Galinio, istorijos ir filosofijos mokytojo iš Nacionalinės M. K. Čiurlionio menų mokyklos ir brolio Pijaus, domininkonų vienuolio - kunigo iš Šv. Jokūbo ir Pilypo bažnyčios) pokalbis visuomenės ir individo konflikto, dvasinės žmonijos krizes ir panašiomis temomis mistiškoje apleistos ligoninės erdvėje. Į diskusiją įsipina epizodai iš visų trijų herojų profesinio gyvenimo, kuriuose ypač išryškėja jų gebėjimas amžinąsias dvasines vertybes nuoširdžiai ir šiuolaikiškai perduoti jaunimui, kurio rankose yra rytojus.

Antanas Žygavičius su neoficialia nepriklausoma kino kompanija „Igniron Cinema“, dar žinoma kaip „Praktika Films“, nuo 2004 m. kuria ir pristato vaidybinius ir animacinius trumpametražius filmus. Animacinis „Loading“ tarptautiniame audiovizualinio meno festivalyje „Next Festival“ išrinktas geriausiu 2006 metų lietuvišku filmu, o „Kelyje“ – 2005 m. respublikinio video meno festivalio „Interpretuoti kiną“ laureatu. 2006 m. birželį „Skalvijoje“ buvo pristatytas ironiškas veiksmo filmas „Profesionalas. Antrasis kraujas“, sulaukęs teigiamų žiūrovų bei kritikų atsiliepimų.

## Nuorodos
* Filmo „Ligoninė“ tinklalapis
Ligoninė

**Ligoninė** – sveikatos apsaugos įstaiga.

Egzistuoja pelno siekiančios ir ne pelno, privačios ir valstybinės ligoninės. Lietuvos ligoninių pirmtakės buvo špitolės – žmonių globos įstaigos XVI–XVII a., kuriose buvo plėtojamas ne tik kasdieninis meldimasis ir religijos aukštinimas, bet ir minimaliai pritaikomos naujai atsirandančios medicinos žinios.

Sužeistųjų ir sergančiųjų globa Europos ligoninėse ypač pagerėjo 1930–1950 m. 1948 m. Didžiojoje Britanijoje buvo sukurta nauja valstybinė sveikatos apsaugos sistema, iš esmės pakeitusi senųjų ligoninių tvarką. Įstaigas ir sveikatos apsaugos personalą finansavo vyriausybė. Šios sistemos tikslas buvo užtikrinti, kad medicinos pagalba būtų teikiama kiekvienam, nepaisant jo socialinės padėties. Iš pradžių sistemos įgyvendinimui priešinosi Didžiosios Britanijos gydytojų asociacija, tačiau vėliau buvo sutarta, tokia sistema reikalinga ir ligoniams, ir gydytojams. Su laiku sistema prigijo ir kitose Europos bei kitų žemynų šalyse.
Tugurtas

**Tugurtas** (, ) – miestas šiaurės rytų Alžyre, oazėje Sacharos dykumoje. Regiono prekybinis centras. Datulių, vaisių auginimas.

## Istorija

Tugurtas įkurtas 1454 m. Vilajos centru tapo 2019 m.
Uargla

**Uargla** (, ) – miestas Alžyro vidurio rytuose, dykumose, Uarglos oazėje Sacharos dykumoje, 128 m aukštyje. Vilajos centras. 150,6 tūkst. gyventojų (2007 m., daugiausia berberai). Naftos pramonės ir prekybinis centras, yra universitetas. Auginamos datulės. Netoliese, Chasi Mesaudo telkinyje, siurbiama nafta.

## Šaltiniai
Latava (upė)

**Latava** – upė Anykščių rajone, Šventosios dešinysis intakas, Latavos kaime kerta kelią Nr. 1202 ir 96,9 km nuo Šventosios žiočių įteka į Šventają. Latavos žiotys priklauso Anykščių regioninio parko teritorijai. Ši upė prateka netoli Palatavio piliakalnio.

## Pavadinimas

Upėvardžio šaknis *lat-, lot-* siejama su tekėjimu (plg. korn. *lad* „skystumas, skystis“,  „dumblas, maurai“, aukšt. vok. *letto* „molis“).

Pagal vieną iš hipotezių, Lietuvos vardas kilo nuo šio upelio pavadinimo. Latavos upelis minimas 1261 m. Mindaugo akte, kuriame aprašomos Sėlos ribos. Siena vedama Šventosios upe, o paskui pasuka Latavos upeliu ir eina tolyn į vakarus. Upelio pavadinimas šiame akte rašomas – „in ripam Lettowiae“. Sienos aprašymas suteikia galimybę visiškai tiksliai lokalizuoti šį upelį ir leidžia be jokių abejonių teigti, kad pavadinimai „Lettowia“ ir „Latava“ čia yra tapatūs. Be to, yra dar vienas Sėlos ribų aprašymas, datuojamas XIV a. pabaiga. Čia siena nuo Šventosios upės pasuka link „piliakalnio, vardu Lettow“ .

## Šaltiniai
Gardaja

**Gardaja** (, ) – miestas vidurio Alžyre, Sacharos dykumos šiauriniame pakraštyje, Mzabo slėnyje. Vilajos centras. 84,0 tūkst. gyventojų (2007 m.).

Gardaja – slėnio, įtraukto į UNESCO pasaulio paveldo sąrašą, prekybinis ir kultūrinis centras. Miestas išsaugojo viduramžių arabišką architektūrą. Auginamos datulės, kiti vaisiai. Amatinė kilimų, vilnos dirbinių gamyba.
Fiuzeliažas

**Fiuzeliažas** (iš  – verpsto formos) – orlaivio korpusas.

Jame yra įgula, keleiviai ar krovinys. Vienvarikliuose orlaiviuose fiuzeliaže dažniausiai montuojamas ir pats variklis. Jame taip pat gali būti kuras ir šasi.

Fiuzeliažas atlieka vieną pagrindinių vaidmenų orlaivio valdyme: ant jo montuojami valdymo (sparnai, uodega), stabilizavimo ir kiti pagalbiniai (kilimo, leidimosi, šasi t. t.) įrenginiai. Forma ir konstrukcija priklauso nuo orlaivio tipo ir paskirties.
The Devil Wears Prada

**The Devil Wears Prada** gali būti:
* The Devil Wears Prada (grupė) – JAV melodinio metalcore grupė;
* The Devil Wears Prada (filmas) – 2006 m. filmas.
Eleronas

**Eleronas** (iš  'mažasis sparnas') – atlenkiamas valdymo paviršius, pritvirtintas galiniame orlaivio sparno krašte. Jais keičiama sparno keliamoji galia, kiekvienam sparnui atskirai ir nepriklausomai nuo kito. Naudojami šoniniam orlaivio sukimui (aplink išilginę orlaivio ašį).

## Veikimo principas
Prireikus lėktuvą pasukti aplink išilginę ašį, vienas eleronų nuleidžiama, o kitas pakeliamas. Aukštyn nulenkto elerono pusėje sparnas kelia mažiau, o žemyn nulenkto elerono pusėjo jo sparnas kelia daugiau. Taip sukuriama jėga, sukanti lėktuvą aplink skridimo ašį reikiama kryptimi. Palenkti eleroną žemyn reikia daug daugiau jėgos nei palenkti aukštyn, todėl jie sujungiami mechaniškai, kad abu palinktų panašiai, arba aukštyn linkstantis eleronas palinktų šiek tiek daugiau. 

Pasukant abu eleronus į tą pačią pusę, juos galima panaudoti kaip atvartus. Taip pat skrendant viršgarsiniu greičiu kartais eleronų funkciją perima arčiau sparno šaknies, standesnėje vietoje esantys atvartai. Tinkami atvartais naudoti eleronai vadinami flaperonais.

## Istorija
Iš pradžių sparno keliamąją galią buvo bandoma keisti mechaniškai deformuojant sparno formą. Šie bandymai nebuvo sėkmingi, lankstomi sparnai lūžinėjo. Tokius sprendimus pakeičiantys eleronai pirmą kartą pasirodė Naujosios Zelandijos išradėjo *[[Richard Pearse]]* 1902 m. sukonstruotame viensparniame lėktuve, bet dauguma tyrinėtojų mano, jog orlaivio skrydis vis vien buvo nevaldomas. Manoma, jog pirmas eleronais kontroliuojamas orlaivis buvo *[[Alberto Santos-Dumont]]* 1906 m. sukonstruotas lėktuvas 14-bis.

Vėliau nepriklausomai eleronus išrado *[[Aerial Experiment Association]]* ('Oro bandymų asociacija'), vadovaujama *[[Alexander Graham Bell]]* ir prancūzų orlaivių statytoju *[[Robert Esnault-Pelterie]]*.

## Šaltiniai
Aukščio vairas

**Aukščio vairas** arba **elevatoriai** – valdymo paviršiai, įgalinantis valdyti orlaivio orientaciją, keičiant orlaivio nuolydį ir tuo pačiu sparnų atakos kampą. T.y., padidėjęs sparnų atakos kampas padidina lėktuvo kilimą (tuo pačiu ir stabdymą, jei nenaudojama jokia varomoji jėga). Elevatoriai dažniausiai įrengiami galinėje orlaivio dalyje, vadinamoje stabilizatoriumi.

Kai kuriuose lėktuvuose elevatoriai įrengiami priekyje, prieš sparnus. Tokia aukščio vairo konfigūracija daug efektyvesnė.

Elevatorių neturi viršgarsiniai lėktuvai, nes ankstyvojoje šių lėktuvų vystymo stadijoje buvo pastebėta, jog dėl horizontalaus stabilizatoriaus sukuriamų smūginių bangų elevatoriai pasirodė esantys visai neefektyvūs.
Marija Magdalietė

**Marija Magdalietė** (arba **Magdalena**; hebr. *מרים* „karti“), Naujajame Testamente – Magdalos miestelio gyventoja. Tikima, kad ji buvo ta moteris, iš kurios, pagal  Bibliją, Kristus išvarė septynis demonus.  
Pagal Naująjį Testamentą, Marija Magdalena keliavo su Jėzumi ir jo apaštalais ir buvo šalia Jėzaus kai jis buvo nukryžiuotas.  Jėzus jai pirma pasirodė, prisikėlęs iš numirusių. Todėl, krikščioniškoje tradicijoje, Marija Magdalena vadinama apaštalų apaštale. Naujojo Testamento evangelijose Marija Magdalena yra minima bent 12 kartų. Romos katalikybėje, stačiatikybėje ir anglikonizme ji laikoma šventąja.

## Nuorodos
* Šv. Marija Magdalietė pagal katališką enciklopediją;
* Legendos apie Mariją Magdalietę  ;
* Myriam M’Gadolah:Marija Magdalietė ;
* Marija Magdalietė.
Orlaivio važiuoklė

**Orlaivio važiuoklė**, *orlaivio šasi* – orlaivio dalis, leidžianti jam judėti ant kietų paviršių (Žemės, lėktuvnešio), kai neskraido, leidžia jam pakilti ir nusileisti. Montuojama fiuzeliažo ir/ar sparnų apačioje. Važiuoklė dažniausiai susideda iš ratų su amortizatoriais, tačiau kai kurie orlaiviai turi slides sniegui ar plūdes (pontonus) judėjimui vandeniu.

## Važiuoklės tipai
Ratinės važiuoklės yra dviejų pagrindinių tipų:
* *tradicinė važiuoklė* ()) – susidedanti iš dviejų pagrindinių ratų orlaivio priekyje ir vieno (daug mažesnio) jo gale, naudojamo manevravimui;
* vadinamoji *triratė važiuoklė* – susidedanti iš dviejų pagrindinių ratų ar ratų grupių po orlaivio sparnais ir trečiu, mažesniu, orlaivio priekyje po nosimi.
Dauguma modernių orlaivių turi trirates važiuokles. Tradicinė važiuoklė laikoma sudėtingesne ir reikalauja didesnio piloto pasirengimo kilimui ir leidimuisi.

Dideliuose sunkiasvoriuose lėktuvuose, pvz., Airbus A340 ar Boeing 747, tiek po sparnais ar/ir fiuzeliažu, tiek priekyje montuojamos papildomos ratų grupės, nes standartinė važiuoklė nesusidoroja su dideliu orlaivio svoriu.

### Įtraukiamoji važiuoklė
Siekiant sumažinto oro pasipriešinimą skrydžio metu, važiuoklė gali būti įtraukiama į tam paruoštas vietas sparnuose ar fiuzeliaže. Tokia važiuoklė vadinama *įtraukiamąja*.

Pirmoji įtraukiamoji važiuoklė buvo pademonstruota 1876 m. *[[Alphonse Pénaud]]* ir *Paul Gauchot* sukonstruotame amfibiniame lėktuve monoplane. Tačiau orlaiviai su įtraukiama ar iš dalies įtraukiama važiuokle išpopuliarėjo tik trečiajame ir ketvirtajame XX amžiaus dešimtmečiuose, kai atsirado tokios važiuoklės poreikis (pasipriešinimo mažinimui skrydžio metu ir kt.)

## Vairavimas ant žemės

Vairavimo mechanizmai kinta priklausomai nuo orlaivio tipo, tačiau išskiriami keli pagrindiniai variavimo būdai:
* *vairavimas [[vairas (aviacija)|vairu]]*, t. y. tam tikru besisukinėjančiu plokščiu paviršiumi orlaivio uodegoje. Dažniausiai naudojamas lėktuvuose su tradicine važiuokle, kai galinis po uodega esantis ratas laisvai sukinėjasi apie vertikalią ašį arba gali būti sujungtas su uodegos vairu.
* *tiesioginis vairavimas* – toks būdas, kai vairalazdė ar vairas tiesiogiai sujungti su orlaivio ratais (dažniausiai galiniu ratu tradicinėje važiuoklėje ir priekiniu ratu triratėje).
* *diferencialinis (skirtuminis) stabdymas*. Šis vairavimas pagrįstas asimetriniu stabdžių naudojimu pagrindinėje važiuoklės dalyje. Pvz., jei stipriau stabdoma kairioji važiuoklės dalis, orlaivis sukamas į kairę pusę.
José Manuel Barroso

**José Manuel Durão Barroso** (g. 1956 m. kovo 23 d. Lisabonoje) – Portugalijos politikas ir buvęs Europos Komisijos prezidentas. Nuo 2002 m. balandžio 6 d. iki 2004 m. liepos 29 d. buvo Portugalijos premjeras. Nuo 2004 m. lapkričio 23 d. iki 2014 m. spalio 31 d. vadovavo Europos Komisijai. Nuo 2016 m. liepos 11 d. pradėjo darbą investiciniame banke Goldman Sachs, kur yra atsakingas už Brexit reikalus. 

J. Barroso yra vedęs ir turi tris sūnus. Šneka angliškai ir prancūziškai. J. Barroso yra Portugalijos socialdemokratų partijos narys.

## Pirmoji J. Barroso komisija (2004–2009 m.)

## Antroji J. Barroso komisija (nuo 2009 m.)

## Nuorodos
* Oficialus puslapis.
Juodasnapis tokas

**Juodasnapis tokas** (*Tockus deckeni*) – ragasnapinių (*Bucerotidae*) šeimos paukštis.

Veisiasi Rytų Afrikoje, nuo Etiopijos iki Tanzanijos pietinės dalies.

Deda 2-3 baltus kiaušinius medžių drevėse.
Arkivyskupas

**Arkivyskupas** (gr.k. *αρχι)* – aukštesnis Bažnyčios šventikas, viršininkas, įvairių vyskupijų aukščiausias vadas.

## Pareigos
Arkivyskupas paprastai prižiūri vyskupiją, tvarko jos reikalus, bendradarbiauja su kitais kunigais, vyskupais, Popiežiumi ar Patriarchu. Pagal religinius paaiškinimus arkivyskupas yra aukštesnis už kunigą, bet žemesnis už Popiežių ar Patriarchą.

## Įvairių religijų arkivyskupai
Arkivyskupo terminas galioja katalikybėje, stačiatikybėje ir liuteronizme. Katalikų tikėjime arkivyskupas – tam tikrų apylinkių (miesto, kaimo, rajono) svarbiausiasis šventikas. Kiekviena katalikų arkivyskupija turi savo arkivyskupą ir jai priklauso tam tikros žemės su bažnyčiomis ir tam tikru skaičiumi tikinčiųjų. Stačiatikių arkivyskupas – irgi tam tikrų apylinkių svarbiausias religinis vadas. Paprastai jis visada vadinamas arkivyskupu metropolitu. Evangelikų liuteronų arkivyskupas irgi aukštesnis Bažnyčios vadas šalyje. Tas pats yra ir pas liuteronybės tikėjimo atšakas – evangelikus reformatus ir anglikonus.

## Svarbumas
Arkivyskupas religijoje yra aukštesnis už paprastus bažnyčių kunigus, bet daug kartų žemesnis už Romos Popiežių ar Patriarchą. Popiežius gali skirti ir atleisti arkivyskupus, o arkivyskupai prižiūri savo arkivyskupijai priklausančių bažnyčių kunigus, bet kunigai tvarko žemesnius parapijos reikalus (kaip, pavyzdžiui, ruošiasi teikti sakramentus, vykdyti procesijas, atlaidus), o arkivyskupas gali tvarkyti tik savo arkivyskupijos reikalus (pvz., skirti ir atleisti jo arkivyskupijai skirtų bažnyčių kunigus, pasirašinėti sutartis dėl naujų bažnyčių prijungimo prie arkivyskupijos ir t. t.). Popiežius pagal Vatikano Katalikų Bažnyčios kodeksus skiria ir atleidžia katalikų arkivyskupijų arkivyskupus.

## Pavadinimas
Pavadinimas „arkivyskupas“ kilo nuo žodžių „arkivyskupija“ ir „vyskupas“ – tuo norima pasakyti, kad arkivyskupas – aukščiausiasis arkivyskupijos atstovas.
Pietinis geltonsnapis tokas

**Pietinis geltonsnapis tokas** (*Tockus leucomelas*) – ragasnapinių (*Bucerotidae*) šeimos paukštis.

Kūnas vidutinio dydžio (40-60 cm). Snapas ilgas, geltonas. Aplink akis odos plotas ryškiai raudonas. Pilvas baltas, kaklas pilkas, nugara juoda, su daugybe baltų dėmelių ir juostelių. 

Maitinasi ant žemės sėklomis, smulkiais vabzdžiais, vorais ir skorpionais. Sausros metu minta termitais ir skruzdėlėmis.

Patelė deda 3-4 baltus kiaušinius. Peri 25 dienas. Jaunikliai lizdą palieka po 45 dienų.
Nipigonas

**Nipigono ežeras** (, ) – didžiausias iš Kanados valstijos Ontarijo ežerų, kartais vadinamas šeštuoju Didžiuoju ežeru. Virš jūros iškilęs 320 m, ežeras per Nipigono upę įteka į Aukštutinį ežerą. Pietvakariuose yra vidutinio dydžio miestas – Tander Bėjus.

Ežeras žinomas dėl aukštų uolų ir neįprastų paplūdimių, kuriuose randamas mineralas piroksenas juos nuspalvina žalia spalva.

## Išnašos
Bombonešis

**Bombonešis** – karo lėktuvas, skirtas sausumoje ar jūroje esančių taikinių puolimui, naudojant bombas (kartais – raketas). Jie skirstomi į keletą rūšių:

* Strateginiai bombonešiai, skirti strateginių taikinių (uostų, tiltų, gamyklų, miestų ir pan.) naikinimui.
* Taktiniai bombonešiai, skirti taktinių priešo operatyviniame užnugaryje naikinimui.
* Šturmo lėktuvai, skirti naikinti nedidelius antžeminius taikinius iš nedidelio aukščio.
* Pikiruojantys bombonešiai, skirti naikinti nedidelius antžeminius taikinius pikiruojant. Šie lėktuvai buvo naudojami Antrajame pasauliniame kare, bet išnyko, atsiradus valdomoms bomboms.
* Naikintuvai-bombonešiai, skirti tiek antžeminių taikinių, tiek ir priešo lėktuvų naikinimui.
Ekranoplanas

**Ekranoplanas** – orlaivis, kuris sklendžia naudodamasis ekrano efektu. Šio tipo orlaivius pirmasis pradėjo konstruoti rusų inžinierius Rostislavas Aleksejevas. Orlaivis ekranoplanas gali skristi virš sąlyginai lygaus paviršiaus. Vėliau buvo sukonstruotas patobulintas modelis, kuris galėjo sklęsti virš lygaus paviršiaus kaip tikrasis ekranoplanas, taip pat kaip paprastas lėktuvas.

## Ekranoplano privalumai
* Didesnė keliamoji galia ir ekonomiškumas lyginant su lėktuvu,
* Didelis greitis,
* Didesnis ekonomiškumas ir keliamoji galia lyginant su laivais ant oro pagalvės,
* Mažiau pastebimas radarų,
* Kilimui ir leidimuisi nereikalinga speciali danga ar paviršius,
* Saugesnis už lėktuvus, nes avarijos metu jis tiesiog nusileidžia ant vandens ar kito paviršiaus.

## Ekranoplano trūkumai
* Jei sklando upių paviršiumi, tai žymiai didesnė tikimybė susidurti su paukščiais,
* Ekranoplano valdymas nepanašus į lėktuvo valdymą,
* Negali sklęsti virš nelygaus paviršiaus (problema išspręsta).
Boeing Commercial Airplanes

„**Boeing Commercial Airplanes**“ – kompanijos „The Boeing Company“ padalinys, gaminantis Boeing serijos civilinius orlaivius, įsikūręs Rentone, Vašingtono valstijoje, JAV.

## Lėktuvų numeracijos sistema
Boeing komercinių orlaivių numeravimo sistema prasideda lėktuvo trijų skaitmenų modelio numeriu (xxx), po to rašomas brūkšnelis ir vėl trys ženklai: vienas skaitmuo, o kiti du gali būti skaitmenys arba didžiosios raidės (formatas xxx – scc). Skaitmuo s numeracijos sistemoje reiškia lėktuvo serijos numerį, dar kiti du ženklai cc – „Boeing“ kompanijos sudaryto sąrašo numerį, kuriai tas lėktuvas pirmąkart parduotas. Pavyzdžiui, „Boeing 767–300“ modelio lėktuvas, parduotas „Air Canada“ kompanijai turės numerį 767–333, o „Boeing 777–200“ parduotas „American Airlines“ turės numerį 777–223. Prie modelio dar kartais naudojamos 2–3 raidės, nurodančios papildomas modelio savybes.

## Produkcija

## Pagrindinės Boeing gamybos ir bandymų vietos
* Long Byčas, Kalifornija – pagrindinė McDonnell Douglas lėktuvų surinkimo ir bandymų vieta. Taip pat padeda Boeing Commercial Airplanes kompanijai.
* Boeing laukas, Sietlas – pagrindinis Boeing lėktuvų, išskyrus McDonnell Douglas, bandymų oro uostas.
* Boeing Evereto gamykla – 747, 767, 777 ir 787 modelių gamybos ir galutinio surinkimo vieta. Didžiausias pastatas pasaulyje pagal plotą (13 385 378 m³).
* Boeing Rentono gamykla – 737 ir buvusių 707, 727 bei 757 modelių gamybos ir galutinio surinkimo vieta.
* Boeing Pietų Karolina – viena iš dviejų Boeing 787 Dreamliner modelio surinkimo vietų.

## Lėktuvų galerija


File:Air France Boeing 707-300 Manteufel.jpg|Boeing 707
File:Jetstar Airways B717-2K9 (VH-LAX) at Sydney Airport.jpg|Boeing 717
File:Air Algerie Boeing 727-200 Rees-1.jpg|Boeing 727
File:Lufthansa 737-130 D-ABED.jpg|Boeing 737
File:Pan Am Boeing 747SP Clipper Fleetwing Fitzgerald.jpg|Boeing 747
File:Monarch Airlines Boeing 757-2T7 Innsbruck Wedelstaedt.jpg|Boeing 757
File:TWA Boeing 767-200 N610TW Proctor.jpg|Boeing 767
File:Elal b777-200 4x-ecd arp.jpg|Boeing 777
File:Thomson Airways Boeing 787 G-TUIB.jpg|Boeing 787



## Šaltiniai
Atabaskos ežeras

**Atabaskos ežeras** (, ) – ežeras Kanadoje. Telkšo 213 m aukštyje v.j.l., Saskačevano ir Albertos provincijose. Tai 8-as pagal dydį ežeras šalyje. Jo plotas 8100 km², ilgis 283 km, plotis 50 km. Ežeras ledyninės ir tektoninės kilmės.

Iš ežero išteka Sleivo upė, ežeras papildo Makenzio vandens sistemą. Į ežerą įteka Atabaskos upė. Šiauriniai ežero krantai aukšti, uolėti, pietiniai – žemi. Rytiniuose krantuose driekiasi Vud Bafalo nacionalinis parkas.

Ežeras būna užšalęs spalio–birželio mėnesiais. Laivuojamas, verčiamasi žvejyba.

## Šaltiniai
Vertikalaus kilimo ir tūpimo lėktuvas

**Vertikalaus kilimo ir tūpimo** ( arba ***VTOL***) lėktuvai – tokie lėktuvai, kurie gali vertikaliai pakilti ir nutūpti. VTOL tipo orlaiviais nelaikomi malūnsparniai, oro balionai, dirižabliai. Kai kurie lėktuvai gali veikti VTOL režimu kartu su kitais, tokiais kaip standartinio kilimo ir tūpimo (CTOL) ir/ar trumpo kilimo ir tūpimo (STOL). Kiti gali dirbti tik VTOL režimu, nes neturi važiuoklės, pritaikytos horizontaliam judėjimui.

## Istorija

1928 m. Nikola Tesla pateikė patentą transportavimo oru aparatui patentuoti, kurį pavadino „Flivver“.

Antrojo pasaulinio karo pabaigoje vokiečių konstruktoriai svarstė galimybę sukonstruoti vertikalaus kilimo ir tūpimo orlaivį, buvo pradėta keletas projektų, pavyzdžiui „Heinkel Lerche“ ar „Weserflug P.1003", tačiau sumanymas taip ir liko tik brėžiniuose.

Pirmasis žingsnis link VTOL buvo 1953 m. Rolls-Royce sukonstruotas orlaivis Thrust Measuring Rig su vertikaliu turboreaktyviniu varikliu. Dėl savo konstrukcijos (neturėjo nei sparnų, nei uodegos) buvo pramintas „skraidančia lova“. 1957 m. Jungtinėje Karalystėje buvo pastatytas pirmasis vertikalaus kilimo ir tūpimo lėktuvas Short SC.1, kuris vertikaliam kilimui naudojo 4 variklius ir 1 horizontaliam skrydžiui.

Vėliau buvo iškelta idėja naudoti tą patį variklį horizontaliam ir vertikaliam skrydžiui. Rolls-Royce sukūrė turboventiliatorinį variklį Bristol Siddeley Pegasus, kuris naudojo besisukančius vamzdžius varomosios jėgos kampui keisti. Šis variklis buvo panaudotas eksperimentiniam lėktuvui Hawker P.1127, pirmą skrydį atlikusiam 1960 m. Vėliau jo pagrindu buvo pastatytas Hawker Siddeley Kestrel FGA.1 ir pradėta vertikalaus kilimo ir tūpimo lėktuvų programa Hawker Siddeley Harrier. Viršgarsinio VKT lėktuvo Hawker Siddeley P.1154 kūrimas buvo nutrauktas 1965 m.

Harrier lėktuvai dažniausiai skraido Trumpo kilimo ir vertikalaus tūpimo režimu (STOVL), kuris įgalina gabenti didesnes kuro bei ginklų atsargas duotais atstumais (Sea Harrier modelis).

1971 m. bandomąjį skrydį atliko pirmasis ir vienintelis Tarybų Sąjungos vertikalaus kilimo ir tūpimo lėktuvas Jak-38, išvystytas iš eksperimentinio Jak-36. Iki sugriūnant Sovietų Sąjungai buvo kuriamas Jak-38 įpėdinis – Jak-141. Atlikus kelis bandomuosius prototipo skrydžius, 1991 m. programa buvo nutraukta dėl sumažėjusio finansavimo.

Taip pat buvo kuriami ir eksperimentiniai lėktuvai su kraipomais turbosraigtiniais varikliais, kurie buvo naudojami vertikaliam kilimui ir horizontaliam skrydžiui. Pirmuosius eksperimentinius modelius sukūrė JAV kompanija Bell Helicopter Textron. Pirmasis, Bell XV-3, buvo pastatytas 1953 m. ir pirmą skrydį atliko 1966 m. O 1972 m. buvo pradėtas konstruoti Bell XV-15, pirmąjį skrydį atlikęs 1977 m.

Šiuo metu naudojamas vienintelis tokio tipo lėktuvas – V-22 Osprey, kurį savo karinėse oro pajėgose turi JAV.
Šiaurės Elnių ežeras

**Šiaurės Elnių ežeras** (, ) – devintas pagal dydį Kanados ežeras, telkšąs Saskačevano ir Manitobos valstijose. Ežere daugybė salų, jo plotis 60 km, ilgis 230 km. Išteka Šiaurės Elnių upė, kuri įteka į Čerčilio upę, kuri, savo ruožtu, įteka į Hadsono įlanką.

## Šaltiniai
Tiaretas

**Tiaretas** (, ) – miestas vidurio Alžyre, į pietryčius nuo Alžyro miesto; vilajos centras. 176,0 tūkst. gyventojų (2007). Pasižymi labai didele pramonine tarša.

## Istorija

Romėnai vietovę vadino *Tingurtia*, vėliau žinomas kaip **Tahertas**. VIII–X a. buvo berberų Rustamidų dinastijos sostinė. X amžiuje atiteko Fatimidams, priklausė Tlemseno sultonatui. XVI–XIX a. priklausė Osmanų imperijai, 1843 m. užkariavo Prancūzija, kurie ir suformavo dabartinį miestą.

### Pavadinimo kilmė

Miesto vardas tikriausiai berberiškas: berberų kalba *Tahert* (*Tihert*) reiškia „stotis“.
Vinipegosio ežeras

**Vinipegosio ežeras** (, ) – dešimtas pagal dydį Kanados ežeras, esantis Manitoboje, 300 km į vakarus nuo Vinipego ežero, dar toliau telkšo Manitobos ežeras. Su šiais ežerais jungiasi upėmis ir protakomis. Ilgis iš šiaurės į pietus 195 km, plotis iki 51 km.

Yra prieledyninio Agsasiso ežero liekana.

Vinipegosis reiškia *mažasis drumzlėtasis ežeras*. Vinipegosis garsėja žvejyba, migruojančiais paukščiais.

## Šaltiniai